KOMMISSIONENS FORORDNING (EF) Nr. 2846/95 af 7. december 1995 om ophævelse af forordning (EF) nr. 1788/95 om indstilling af fiskeri efter hvilling fra fartøjer, som fører fransk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og
ud fra følgende betragtninger:
Ved Kommissionens forordning (EF) nr. 1788/95 (2) indstilledes fiskeriet efter hvilling i farvandene i ICES-område VIII fra fartøjer, der fører fransk flag eller er registreret i Frankrig;
Spanien har den 13. oktober 1995 overført 1 500 tons af sin kvote af hvilling i farvandene i ICES-område VIII til Frankrig; fiskeri efter hvilling i farvandene i ICES-område VIII fra fartøjer, der fører fransk flag eller er registreret i Frankrig, bør derfor tillades; det er derfor nødvendigt at ophæve forordning (EF) nr. 1788/95 -
UDSTEDT FØLGENDE FORORDNING:
Artikel 1
Forordning (EF) nr. 1788/95 ophæves.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. december 1995.